Wayde en Caster benoem vir gesogte titels | Maroela Media
Van Niekerk is benoem vir manlike atleet van die jaar nadat hy tydens die afgelope Olimpiese Spele, 'n gouemedalje in die 400m vir Suid-Afrika losgenael het en Michael Johnson se wêreldrekord van 1999 verbeter het. Hy het die 400m in 43.03 sekondes (0.15 sekondes vinniger as Johnson se poging) gewen. Van Niekerk sal onder meer teen Usain Bolt en Mo Farah meeding om die gesogte titel.
Semenya, wat goud gewen het in die 800m vir vroue, in die Olimpiese Spele is as vroulike atleet van die jaar genomineer.
Die wenners word deur 'n drieledige stemming aangewys.
Die raad van die IAAF se stem tel 50% .
Die IAAF-'familie' se stem tel 25% . Dit sluit ondermeer in die IAAF se federasies, komiteelede, atletiek-ambassadeurs, voorste atlete, lede van die internasionale pers en die IAAF se amptelike vennote.
Hierdie twee groepe stem per e-pos.
Die derde groep wat mag stem is die publiek – die atletiekliefhebbers en natuurlik die atlete. Dié stem moet op die IAAF se sosiale media platform uitgebring word en dit tel ook 25% van die uitslag.
Die IAAF het Dinsdag die lys van 10 mans en 10 vroue, wat om die gesogte titels meeding, bekend gemaak. Die toekennings word op 2 Desember in Monaco oorhandig.
Die ander benoemdes is:
Vrou gevonnis vir Pta-man se huurmoord
#FeesMustFall-leier 'sal aanhou baklei'
Usain mag dalk die titel wen omdat hy nou op 'n hoogtepunt uitgetree het, maar sowaar, ek hoop maar Wayde kry dit! Altwee (Wayde en Caster) verdien dit om te wen! Ons hou duimvas julle!